युविका चौधरी और प्रिंस नरूला की लवस्टोरी किसी परियों की कहानी से कम नहीं है. दोनों शो बिग बॉस में मिले थे और एक दूसरे को दिल दे बैठे. यूं तो इस विवादित शो में शरू होने वाली प्रेम कहानियां बाहर आते ही खत्म हो जाती है लेकिन इन दोनों की कहानी अलग है जो दिन ब दिन गहरी होती गयी. सोशल मीडिया पर दोनों एक दूसरे के लिए अपने प्यार का इजहार करने से पीछे नहीं रहते और अब दोनों अपने रिश्ते को एक कदम आगे लेकर जा रहे हैं. स्पॉटबॉय.कॉम ने आपको एक्सक्लूसिव बताया था कि प्रिंस और युविका 12 अक्टूबर को शादी करेंगे.